Breskur stjórnmálamaður handtekinn
Verið er að rannska efni, sem fannst í bíl Geoffreys Robinsons fyrrum fjármálaráðherra Bretlands. Lögregla stöðvaði bíl Robinsons í vikunni vegna undarlegs aksturslags og handtók Robinson þegar hann neitaði að blása í áfengismæli. Við leit fannst torkennilegt efni í bílnum en ekkert grunsamlegt fannst í húsleit á heimili Robinsons sem var látinn laus gegn tryggingu í gær.
Robinson, sem situr á þingi fyrir Verkamannaflokkinn, hefur neitað því að hafa verið undir áhrifum áfengis eða annarra lyfja við stýrið og hefur einnig neitað því að hafa haft um hönd ólögleg fíkniefni af nokkru tagi.
Hann var ákærður fyrir að neita að blása í áfengismæli, aka ótryggðum bíl og aka án tilskilinna réttinda. Lögmaður Robinsons fullyrðir hins vegar að skjólstæðingur sinn sé bæði með gild ökuréttindi og gilda tryggingu fyrir bíl sinn.
Robinson, sem er 64 ára, hefur setið á þingi fyrir Verkamannaflokkinn frá árinu 1976. Um tíma þótti hann líklegur leiðtogi Verkamannaflokksins og fékk ráðherraembætti eftir að flokkurinn kom til valda 1997 en neyddist til að segja af sér eftir að í ljós kom að hann lánaði Peter Mandelson, þáverandi viðskipta- og iðnaðarráðherra, háar fjárhæðir vegna fasteignakaupa.
Verið er að rannska efni, sem fannst í bíl Geoffreys Robinsons fyrrum fjármálaráðherra Bretlands.
Lögregla stöðvaði bíl Robinsons í vikunni vegna undarlegs aksturslags og handtók Robinson þegar hann neitaði að blása í áfengismæli.
Robinson, sem situr á þingi fyrir Verkamannaflokkinn, hefur neitað því að hafa verið undir áhrifum áfengis eða annarra lyfja við stýrið.
Hann var ákærður fyrir að neita að blása í áfengismæli, aka ótryggðum bíl og aka án tilskilinna réttinda.